**Политика на приватност на ГАРДЕН ИНН МЕДИКАЛ**

Заштитата на приватноста и доверливоста на податоците на пациентите и вработените е од најголемо значење за Приватна здравствена установа-Ординација по физикална медицина и рехабилитација ГАРДЕН ИНН МЕДИКАЛ Скопје (во натамошниот текст: ГАРДЕН ИНН МЕДИКАЛ), притоа земајќи ја предвид и природата на работењето на друштвото како и податоците коишто ние ги прибираме во тековното работење.

Политика за приватност на ГАРДЕН ИНН МЕДИКАЛ има за цел да го објасни процесот на собирање, користење, обработка, откривање, заштита и уништување („животниот циклус“) на личните податоци коишто ги обработува.

Секоја активност поврзана со личните податоци, ГАРДЕН ИНН МЕДИКАЛ ја спроведува во согласност со одредбите на Законот за заштита на личните податоци и подзаконските акти донесени врз основа на овој Закон.

За целите на заштита на личните податоци, ГАРДЕН ИНН МЕДИКАЛ има назначено Офицер за заштита на личните податоци (чии контакт податоци може да се најдат подолу во оваа Политика), кого субјектите можат да го контактираат за прашања поврзани со обработката на нивните лични податоци и за остварувањето на нивните законски права. Дополнително, заштита на приватноста и доверливоста на податоците на пациентите на ГАРДЕН ИНН МЕДИКАЛ е дел од Политиката за приватност чиишто одредби се задолжителни за сите вработени лица во ГАРДЕН ИНН МЕДИКАЛ.

# УЛОГАТА НА ГАРДЕН ИНН МЕДИКАЛ СПОРЕД ЗАКОНОТ ЗА ЗАШТИТА НА ЛИЧНИТЕ ПОДАТОЦИ

ГАРДЕН ИНН МЕДИКАЛ согласно одредбите на Законот за заштита на личните податоци е Контролор на лични податоци, односно правно лице коешто ги утврдува целите и начинот на обработка на личните податоци на субјектите на лични податоци.

# ОСНОВНИ НАЧЕЛА

Како контролор, ГАРДЕН ИНН МЕДИКАЛ обезбедува заштита и обработка на личните податоци во согласност со важечката правна рамка којашто ја следи на редовна основа и за таа цел обезбедува дека личните податоци на субјектите се обработуваат во согласност со следните начела:

* + **Законитост, правичност и транспарентност** – личните податоци се обработуваат согласно со закон, во доволна мера и на транспарентен начин во однос на субјектот на личните податоци;
  + **Ограничување на целите** – личните податоци се собираат за конкретни, јасни и легитимни / со закон утврдени цели и нема да се обработуваат на начин што не е во согласност со тие цели;
  + **Минимален обем на податоци** – личните податоци кои се обработуваат се соодветни, релевантни и ограничени на она што е неопходно во однос на целите отузаради кои се обрабваат. Ова начело е релевантно и во однос на *пристапот* до личните податоци кои се обработуваат;
  + **Точност** – личните подaтоци се точни и, каде што е потребно, ажурирани, при што се преземаат сите соодветни мерки за навремено бришење или корегирање на податоците што се неточни или нецелосни;
  + **Ограничување на рокот на чување** – личните податоци се чувани во формат кој овозможува идентификација на субјектите на личните податоци, не подолго од она што е потребно за целите поради кои се обработуваат личните податоци. Личните податоци може да се чуваат подолго од нивниот рок на чување ако се обработуваат само за целите на архивирање од јавен интерес, за научни или историски истражувања или за статистички цели во согласност закон, а со применување на соодветни технички и организациски мерки заради заштита на правата и слободите на субјектот на личните податоци;
  + **Интегритет и доверливост** - личните податоци се обработуваат на начин кој обезбедува соодветно ниво на безбедност на личните податоци, вклучувајќи заштита од неовластена или незаконска обработка како и нивно случајно уништување или оштетување, со примена на соодветни технички или организациски мерки; и
  + **Начело на отчетност [*accountability*] -** ГАРДЕН ИНН МЕДИКАЛ е одговорен за усогласеноста со горенаведените начела и може да ја *демонстрира усогласеноста* во секое време, особено по барање на надворешни проверувачи, Офицерот за заштита на личните податоци или пак Агенцијата за заштита на личните податоци.

Горенаведените начела на обработка се применуваат кумулативно, сите заедно во текот на севкупниот циклус на обработка на личните податоци.

# Категории на лични податоци коишто се обработуваат од страна на ГАРДЕН ИНН МЕДИКАЛ

ГАРДЕН ИНН МЕДИКАЛ обработува лични податоци на пациентите кои ги користат нашите услуги за физикална терапија и вработените во ГАРДЕН ИНН МЕДИКАЛ како субјекти на лични податоци.

Главен извор на лични податоци на ГАРДЕН ИНН МЕДИКАЛ се оние лични податоци кои субјектите на лични податоци ги доставуваат до нас при користење на .

Напоменуваме дека ГАРДЕН ИНН МЕДИКАЛ обработува лични податоци единствено во обем којшто е неопходен за целите на обработката.

Особено, ГАРДЕН ИНН МЕДИКАЛ може да врши обработка на следниве лични податоци:

**Лични податоци што ги доставуваат субјектите пред започнување на терапија,** односно: податоци за идентификација (име и презиме), контакт податоци (телефон и меил), ЕМБГ и адреса на живеење

**Медицински податоци кои субјектите ги доставуваат пред започнување на терапија,** како што се: здравствена историја, медицински состојби или дијагнози, рентген снимки, записи за третмани со физикална терапија.

**Информации за наплата на правни субјекти:** тековна состојба на правен субјект, име и презиме на управител

**Изјави за согласности:** за одредени активности потребна ни е вашата изречна согласност

**Лични податоци** наменети за следење на амбулантната и болничката физикална медицина и рехабилитација на заболените и повредените согласно Законот за евиденција во областа на здравството.

**податоци за вработените лица во ГАРДЕН ИНН МЕДИКАЛ, лицата коишто вршат практикантска или волонтерска работа во ГАРДЕН ИНН МЕДИКАЛ** во согласност со важечката правна рамка од оваа област како што се Законот за евиденција во трудовата област, Законот за работни односи, Законот за практиканство и Законот за волонтерство

Субјектите на лични податоци се обврзани веднаш да ја известат ГАРДЕН ИНН МЕДИКАЛ за каква било промена во горенаведените податоци.

# Лични податоци коишто ги прибира ГАРДЕН ИНН МЕДИКАЛ се за различни цели:

* лични податоци за исполнување на законски обврски
* лични податоци во врска со вршење на физикална терапија;
* лични податоци потребни за вршење на комуникација
* лични податоци за одговор на ваше барање, прашање или поплака
* лични податоци за користење на нашите услуги
* во согласност со важечката правна рамка за доставување на податоци до државните органи;
* при вршење на маркетинг активности или директен маркетинг
* во контекст на општа комуникација на пациентите со ГАРДЕН ИНН МЕДИКАЛ преку меил/телефон
* “колачиња” (анг.: “cookies”) и придружни технологии кои овозможуваат пристап и употреба на нашата веб-страна;
* податоци што ги засегаат пациентите и коишто се јавно достапни преку интернет или на друг начин;
* податоци за вработените лица во ГАРДЕН ИНН МЕДИКАЛ, лицата коишто вршат практикантска или волонтерска работа во ГАРДЕН ИНН МЕДИКАЛ во согласност со важечката правна рамка од оваа област (Закон за евиденции од областа на трудот, Законот за работните односи и други) поопширно објаснети во Анекс 1 на оваа Политика;
* податоци за кандидатите за вработување во ГАРДЕН ИНН МЕДИКАЛ поопширно објаснети во Анекс 2 на оваа Политика;
* личните податоци кои се собираат при користење на веб – страната на ГАРДЕН ИНН МЕДИКАЛ поопширно објаснети во Анекс 3 на оваа Политика.

Личните податоци што ги обработува ГАРДЕН ИНН МЕДИКАЛ се чуваат во хартиена и електронска форма.

# ЦЕЛИТЕ НА ОБРАБОТКАТА НА ЛИЧНИТЕ ПОДАТОЦИ

ГАРДЕН ИНН МЕДИКАЛ ги обработува личните податоци на субјектите коишто се собираат при воспоставувањето / продолжувањето на деловниот однос со ГАРДЕН ИНН МЕДИКАЛ, за следните цели:

1. **Вршење на третман:**

**Грижа и третман на пациенти:**

Главната цел е да се обезбедат ефективни услуги за физикална терапија и здравствена заштита на пациентите за да се решат нивните медицински состојби и да се подобри нивното целокупно здравје и благосостојба.

**Закажување состаноци и управување:**

Управување со распоредот за состаноци и ефикасно координирање на грижата за пациентот.

**Управување со здравствени досиеја:**

Одржување сеопфатна и точна медицинска евиденција за следење на напредокот на пациентот, историјата на лекување и дијагнозите.

**Наплата и плаќање:**

Вршење на наплата за дадените услуги

**Комуникација и координација:**

Олеснување на комуникацијата меѓу давателите на здравствени услуги, пациентите и другите медицински професионалци вклучени во грижата за пациентот.

**Усогласеност со законските и регулаторните барања**:

Исполнување на законските и регулаторните обврски, вклучително и заштитата на податоците, законите за здравствена заштита и прописите за осигурување.

**Поддршка и едукација на пациентите:**

Нудејќи насоки, едукативни материјали и поддршка на пациентите.

**Повратни информации и подобрување на квалитетот:**

Собирање на повратни информации од пациентите за да се оцени квалитетот на услугата и да се направат потребните подобрувања во испораката на здравствена заштита.

**Б. Во контекст на законското и тековното работење на ГАРДЕН ИНН МЕДИКАЛ и заштитата на нејзините права и законски интереси, особено:**

1. да ги развива и / или подобрува рекламните и маркетиншките услуги што ги нуди ГАРДЕН ИНН МЕДИКАЛ во однос на преференциите на пациентите;
2. Да управува со личните податоци на вработените
3. да одговори на барања, прашања или поплаки од клиенти/пациенти;
4. да ги процени и да управува со ризиците во врска со работењето на ГАРДЕН ИНН МЕДИКАЛ;
5. да ги извршува своите правни побарувања пред судските органи или други тела за вонсудско / алтернативно решавање на спорови,
6. да ги проценува и оптимизира безбедносните процедури, ИТ системите итн.

**Г. Врз основа на дадена согласност:**

* 1. да испрати информации за за производите што ги продава ГАРДЕН ИНН МЕДИКАЛ што одговараат на интересите и преференциите на пациентите преку неколку канали:

1. директно во ГАРДЕН ИНН МЕДИКАЛ
2. преку телефон
3. преку меил
   1. да чува CV на кандидат за вработување подолго од 12 месеци

Во однос на горенаведеното, напоменуваме дека согласност не е потребна во следниве случаи:

* за запишување/користење на податоци за идентификација како што е матичниот број согласно законските обврски на ГАРДЕН ИНН МЕДИКАЛ
* за извршување на договор склучен со ГАРДЕН ИНН МЕДИКАЛ или со цел преземање на потребните активности во врска со Барањето што клиентот го поднел пред пристапување кон договорот;
* за исполнување на законска обврска на ГАРДЕН ИНН МЕДИКАЛ како контролор;
* за заштита на суштинските интереси на пациентите или на друго лице;
* за извршување на работи од јавен интерес; и
* кога обработката е потребна за целите на легитимните интереси на ГАРДЕН ИНН МЕДИКАЛ или на трето лице, освен кога таквите интереси не преовладуваат над интересите или основните права и слободи на субјектите за кои е потребна заштита на лични податоци.

ГАРДЕН ИНН МЕДИКАЛ применува соодветни мерки за заштита на правата и слободите и легитимните интереси на субјектите на лични податоци, а најмалку правото на обезбедување на човечка интервенција од страна на ГАРДЕН ИНН МЕДИКАЛ, право на изразување на личен став и право на оспорување на таквата одлука. Ваквиот тип на Одлуки не се засноваат на посебни категории на лични податоци, освен во случаите дозволени со Законот за заштита на личните податоци.

# КОРИСНИЦИТЕ НА КОИ ГАРДЕН ИНН МЕДИКАЛ МОЖЕ ДА ГИ ОТКРИЕ ЛИЧНИТЕ ПОДАТОЦИ НА СУБЈЕКТИТЕ

ГАРДЕН ИНН МЕДИКАЛ ги открива личните податоци на јавни органи во согласност со нивните законски овластувања.

Поконкретно, ГАРДЕН ИНН МЕДИКАЛ може да ги открие личните податоци на субјектот на личните податоци само доколку е обврзана согласно закон, одлука на надлежен орган или на трети лица, односно на следната категорија корисници на лични податоци: државни органи или правни лица основани од државата за вршење на јавни овластувања, агенција или други тела како и на трети лица (физички или правни лица) кои дејствуваат по наредба или во име на ГАРДЕН ИНН МЕДИКАЛ, како што се:

1. трети лица (физички или правни лица) кои соработуваат со ГАРДЕН ИНН МЕДИКАЛ во каква било форма, дејствувајќи во име и за сметка на ГАРДЕН ИНН МЕДИКАЛ
2. Компании - добавувачи на опрема за информатичка технологија;
3. Агенции за обезбедување лица и имот со пристап до видео надзор;
4. Друштва за консултантски услуги, вклучително и финансиски советници и ревизори;
5. Компании - даватели на податоци;
6. Органи за социјално осигурување, јавни установи и јавни компании;
7. Државни институции и инспекции како што се Здравствениот инспекторат, Трудовиот инспекторат и Државниот пазарен инспекторат;
8. Финансиски институции, Управа за јавни приходи и други државни институции
9. Адвокати, извршители и нотари
10. Банки
11. Надзорни, судски, независни и други органи на национално и европско ниво заради исполнување на законските обврски на ГАРДЕН ИНН МЕДИКАЛ наложени согласно важечката регулатива или со судска одлука;
12. Државни институции и организации како што се Институти за јавно здравје, Министерството за здравство и сл.
13. Фондот за здравство на Република Северна Македонија

ГАРДЕН ИНН МЕДИКАЛ соработува само со трети лица кои можат да имплементираат соодветни технички и организациски мерки согласно регулативата и стандардите на ГАРДЕН ИНН МЕДИКАЛ, при тоа овозможувајќи соодветна заштита на личните податоци. Во вакви случаи, третите лица (обработувачите на личните податоци) се обврзани со конкретен Договор за обработка на лични податоци кој обезбедува дека личните податоци се обработуваат само во согласност со инструкциите дадени од ГАРДЕН ИНН МЕДИКАЛ и со почитување на заштитни технички и организациски мерки со кои се обезбедува безбедност на личните податоци.

# ПРАВИЛАТА ШТО СЕ ПРИМЕНУВААТ ПРИ ПРЕНОС НА ЛИЧНИТЕ ПОДАТОЦИ НА СУБЈЕКТИТЕ ВО ДРУГИ ЗЕМЈИ (ПРЕКУ-ГРАНИЧЕН ПРЕНОС)

ГАРДЕН ИНН МЕДИКАЛ смее да изврши пренос на личните податоци кои ги обработува во согласно одредбите од Законот за заштита на личните податоци.

ГАРДЕН ИНН МЕДИКАЛ, по потреба, на пример заради спроведување на Договор за користење на услуги од надворешни лица кога давателот на услугата е надворешно лице од странство, може да изврши пренесување на личните податоци во други држави што се членки на ЕУ или на ЕЕА и за тоа ја известува Агенцијата за заштита на лични податоци согласно Законот за заштита на личните податоци и законските правила за пренос на лични податоци во Европската Унија. ГАРДЕН ИНН МЕДИКАЛ исто така има право да изврши пренос на личните податоци и во други држави што не се членки на ЕУ или на ЕЕА, по претходно одобрение за пренос на личните податоци од Агенцијата за заштита на личните податоци односно по добиена Одлука за соодветност од страна на Агенцијата доколку проценила дека третата земја обезбедува соодветно ниво на заштита на личните податоци.

ГАРДЕН ИНН МЕДИКАЛ не врши пренос надвор од границите на Република Северна Македонија.

# ВРЕМЕНСКИОТ ПЕРИОД НА ЧУВАЊЕ НА ЛИЧНИТЕ ПОДАТОЦИ НА СУБЈЕКТИТЕ И СОСТОЈБАТА НА ЛИЧНИТЕ ПОДАТОЦИ ПО ИСТЕК НА ВРЕМЕНСКИОТ ПЕРИОД

Основно начело во однос на чувањето на личните податоци е дека ГАРДЕН ИНН МЕДИКАЛ ги чува не подолго од она што е потребно за целите поради кои се обработуваат истите. Периодот на чување често е поврзан со основот поради кои се обработуваат личните податоци. Пример, доколку обработката на личните податоци е потребна за исполнување на законска обврска често периодот на чување е определен во конкретниот закон.

По истек на временскиот период на чување на податоците, ГАРДЕН ИНН МЕДИКАЛ ги уништува податоците согласно соодветна Процедура за уништување на документи, запазувајќи ги одредбите од важечката регулатива за архивирање и уништување на документи. Исто така, обезбедува дека таквиот процес е запазен и од страна на третите лица коишто обезбедуваат услуги во име и за сметка на ГАРДЕН ИНН МЕДИКАЛ и другите деловни соработници.

Роковите за чување на документацијата е дефинирана во Законот за евиденција на трудот, Законот за архивирање и Законот за евиденција во областа на здравството.

Согласно членот 24 од Законот за евиденција во областа на здравството во здравствените установи основната медицинска документација се чува 15 години од последниот внес на податоци.

# ПРАВА НА СУБЈЕКТИТЕ НА ЛИЧНИ ПОДАТОЦИ

Субјектите на лични податоци имаат одреден сет на права утврдени со Законот за заштита на лични податоци кои се подолу објаснети.

- **Право на информираност** (член 16, 17 и 18 од Законот)

ГАРДЕН ИНН МЕДИКАЛ ги информира субјектите на лични податоци за процесот на обработката на податоците, целите на обработката, категориите на лични податоци што се обработуваат, корисниците/категориите на корисници доколку ги има, намерата за преку – граничен пренос (доколку се пренесени, информации за соодветните заштитни мерки со можност за добивање на копија или информација каде се достапни), временскиот период на чување на личните податоци/критериумите што се користат за одредување на тој период, легитимните интереси на ГАРДЕН ИНН МЕДИКАЛ ако обработката се врши согласно овој основ за обработка на личните податоци, постоењето на автоматизиран процес на одлучување, вклучувајќи го и профилирањето, како и информација за правата на субјектите на лични податоци. Во согласност со начелото на транспарентност, ГАРДЕН ИНН МЕДИКАЛ ги информира субјектите на лични податоци за работите поврзани со личните податоци преку/: документот „Информации за субјектот на личните податоци“.

Напоменуваме дека ГАРДЕН ИНН МЕДИКАЛ не е должна да ги достави овие информации во случаите предвидени со Законот за заштита на личните податоци (член 18 став 5).

* **Право на пристап** (член 19 од Законот)

Субјектите на лични податоци имаат право да добијат потврда од ГАРДЕН ИНН МЕДИКАЛ дали се обработуваат нивните лични податоци и доколку се обработуваат имаат право да добијат информации согласно правото на информирање.

* **Право на исправка или дополнување** (член 20 и 23 од Законот)

Субјектите на лични податоци имаат право на исправка на нивните неточни лични податоци.

* **Право на бришење на податоците** (член 21 од Законот)

Субјектите на лични податоци имаат право да побараат од ГАРДЕН ИНН МЕДИКАЛ да ги избрише нивните лични податоци, доколку се исполнети условите согласно Законот за заштита на личните податоци. Во суштина, по барање на субјектот на личните податоци, ГАРДЕН ИНН МЕДИКАЛ ќе ги избрише истите само доколку личните податоци повеќе не се потребни за целите за кои биле собрани или пак, каде што е релевантно, субјектот на лични податоци ја повлекол својата согласност, а личните податоци биле обработувани врз основа на дадената согласност (во случај на директен маркетинг).

При бришење на личните податоци, ГАРДЕН ИНН МЕДИКАЛ води сметка истите да се избришат и од страна на третите страни со кои ГАРДЕН ИНН МЕДИКАЛ соработува а кои ги обработуваат тие податоци.

* **Право на ограничување на обработката** (член 22 од Законот)

Субјектите на лични податоци имаат право да побараат од ГАРДЕН ИНН МЕДИКАЛ да ја ограничи обработката на нивните лични податоци, доколку се исполнети условите согласно Законот за заштита на личните податоци вклучително и под услов обработката да не е повеќе неопходна за усогласување со законска обврска која бара обработка според закон што се применува во однос на ГАРДЕН ИНН МЕДИКАЛ.

* **Право на приговор** (член 25 од Законот)

Субјектите на лични податоци имаат право да поднесат приговор до ГАРДЕН ИНН МЕДИКАЛ во секое време, врз основа на конкретна ситуација поврзана со нив, кога обработката на нивните лични податоци се заснова врз основа на легитимниот интерес на ГАРДЕН ИНН МЕДИКАЛ или трето лице или јавниот интерес вклучувајќи и профилирање засновано на овие основи. Доколку личните податоци се обработуваат за цели на директен маркетинг, субјектите имаат право во секое време да поднесат приговор на обработката на личните податоци и да побараат ГАРДЕН ИНН МЕДИКАЛ да ја запре натамошната обработка на личните податоци за тие цели.

# Право на регулирање на било какво автоматско донесување на одлуки и профилирање (член 26 од Законот)

Субјектите на лични податоци имаат право да не бидат предмет на одлука заснована *единствено* на автоматизирана обработка на нивните лични податоци, вклучувајќи го и профилирањето што предизвикува правни последици или на сличен начин значително влијае на клиентот, освен во случаите предвидени со Законот за заштита на личните податоци.

* **Право на преносливост** (член 24 од Законот)

Субјектите на лични податоци имаат право да ги добијат нивните лични податоци, а кои ги имаат дадено на ГАРДЕН ИНН МЕДИКАЛ во структуриран, вообичаено користен, машински читлив формат при што имаат право да ги пренесат на друг контролор, без попречување од страна на ГАРДЕН ИНН МЕДИКАЛ, доколку се исполнети условите согласно Законот за заштита на лични податоци.

Напоменуваме дека Барањето за остварување на правата е достапно со поднесување на меил адреса: [contact@gardeninnmedical.mk](mailto:contact@gardeninnmedical.mk) и истото можете да го поднесете на адреса „Архиепископ Доситеј 2/лок.9 - Скопје, Ѓорче Петров“ со назнака „за Офицер за заштита на лични податоци“.

# НАПОМЕНА: Пред поднесување на Барање за остварување на правата се охрабруваат и замолуваат сите субјекти на лични податоци да ги прочитаат релевантните законски одредби цитирани погоре кои содржат *услови и ограничувања* кога и како се остваруваат правата, а со цел да се избегнат непотребни и неосновани барања до ГАРДЕН ИНН МЕДИКАЛ.

Воедно напоменуваме дека бараните информации ГАРДЕН ИНН МЕДИКАЛ ќе ги обезбеди без надоместок освен во случај кога Барањата се очигледно неосновани или прекумерни, особено ако се повторуваат истите барања. Во овие случаи ГАРДЕН ИНН МЕДИКАЛ или ќе одбие да постапи по Барањето или ќе наплати надоместок имајќи ги предвид обемот, сложеноста и времето потребно за обезбедување на информацијата или постапувањето по Барањето, за што соодветно ќе бидете известени.

Исто така, напоменуваме дека доколку се побара повеќе од една копија од личните податоци што се обработуваат, ГАРДЕН ИНН МЕДИКАЛ донесува одлука дали ќе наплати надоместок при што ги зема предвид обемот, сложеноста и времето потребно за обезбедување на копиите.

# БЕЗБЕДНОСТ НА ОБРАБОТКА НА ЛИЧНИТЕ ПОДАТОЦИ

Доверливоста на личните податоци на пациентите на ГАРДЕН ИНН МЕДИКАЛ има посебен фокус од страна на сите вработени во ГАРДЕН ИНН МЕДИКАЛ.

ГАРДЕН ИНН МЕДИКАЛ ги презема потребните технички и организациски мерки со цел да осигура дека личните податоци се заштитени од случајно губење или откривање, уништување или злоупотреба. За оваа цел, се применуваат голем сет на технички и организациски мерки со кои ГАРДЕН ИНН МЕДИКАЛ гарантира дека личните податоци се обработуваат строго согласно Законот за заштита на личните податоци и Правилникот за безбедност на обработка на личните податоци.

Секој вработен е одговорен за почитување на интерните политики за заштита на лични податоци на ГАРДЕН ИНН МЕДИКАЛ и ГАРДЕН ИНН МЕДИКАЛ има нулта толеранција за случаи кои може да ја доведат во прашање довербата и приватноста на пациентите и пошироката јавност.

Нарушување на безбедноста на лични податоци може да настане во случај на случајно или намерно уништување, губење, менување, откривање или пристап до личните податоци.

Во ваква ситуација, ГАРДЕН ИНН МЕДИКАЛ веднаш откако дознала за нарушувањето на безбедноста а најдоцна во рок од 72 часа ја известува Агенцијата за заштита на лични податоци. Доколку оцени дека станува збор за ситуација каде што постои веројатност да предизвика висок ризик за правата и слободите на пациентите, и се исполнети законските услови од Законот за заштита на личните податоци, ги известува и сите засегнати физички лица.

ГАРДЕН ИНН МЕДИКАЛ има донесено соодветна процедура за начинот на кој треба да се пријави инцидент до Агенцијата за заштита на личните податоци во случај на настанување на безбедносен инцидент поврзан со протекување или нарушување на лични податоци.

# ИЗМЕНУВАЊЕ / ДОПОЛНУВАЊЕ НА ОВАА ПОЛИТИКА ЗА ПРИВАТНОСТ

Политиката на Приватност е усвоена во 2023 година

ГАРДЕН ИНН МЕДИКАЛ има право да ја ажурира или изменува односно дополнува оваа Политика за приватност на ГАРДЕН ИНН МЕДИКАЛ со цел усогласување со важечката правна рамка или стандардите на друштвото, доколку истите се повисоки во однос на предвидените со националното законодавство.

Во ваков случај, ГАРДЕН ИНН МЕДИКАЛ ќе објави известување на својата веб-страница со наведување на датумот на измена и кои се измените во Политиката.

# КОНТАКТ ПОДАТОЦИ ЗА ГАРДЕН ИНН МЕДИКАЛ И ОФИЦЕРОТ ЗА ЗАШТИТА НА ЛИЧНИ ПОДАТОЦИ

За било какви прашања во врска со оваа Политика за приватност на ГАРДЕН ИНН МЕДИКАЛ како и во врска со Политиките од Анексите во прилог на оваа Политика, ве молиме контактирајте го Офицерот за заштита на лични податоци на еден од следните начини:

* преку писмен допис којшто можете да го поднесете до ГАРДЕН ИНН МЕДИКАЛ на адреса „Архиепископ Доситеј 2/лок.9 - Скопје, Ѓорче Петров“ со назнака „за Офицер за заштита на лични податоци“;
* по електронски пат, на е-адресата: [contact@gardeninnmedical.mk](mailto:contact@gardeninnmedical.mk)

# АНЕКС број 1: Политика за приватност на личните податоци на вработените на ГАРДЕН ИНН МЕДИКАЛ

Оваа Политика се однесува на вработените на ГАРДЕН ИНН МЕДИКАЛ, на практикантите и волонтерите во ГАРДЕН ИНН МЕДИКАЛ, вработените со договор на дело и на ангажирани лица (во понатамошниот текст: “вработени”). Оваа Политика ги утврдува видовите на податоци што ги обработува ГАРДЕН ИНН МЕДИКАЛ за вработените во ГАРДЕН ИНН МЕДИКАЛ, целите на обработка на нивните лични податоци, времето на чување на истите, заштитата, итн...

# Категории на лични податоци на вработените што ГАРДЕН ИНН МЕДИКАЛ ги обработува

Врз основа на Законот за евиденции од областа на трудот, Законот за работните односи, Законот за практиканство, Законот за волонтерство и други законски и подзаконски акти од оваа област како и заради исполнување на договорните обврски со вработените на ГАРДЕН ИНН МЕДИКАЛ, ГАРДЕН ИНН МЕДИКАЛ може да ги обработува следните лични податоци:

* + име, презиме и татково име на работникот;
  + единствен матичен број на граѓанинот (ЕМБГ);
  + ден, месец и година на раѓање;
  + место на раѓање (општина, населено место и држава);
  + пол (машки-женски);
  + живеалиште и адреса (општина, населено место, улица и број и држава);
  + припадност на заедниците;
  + религиска припадност согласно Законот за државни празници и неработни денови;
  + учество во синдикат;
  + место на работа (општина, населено место, улица и број, држава);
  + степен и вид на завршено образование (без образование, основно училиште, средно училиште, вишо, факултет, магистри и доктори на наука);
  + степен на стручна подготовка,
    - завршени програми за стручно оспособување (обука, доквалификација и преквалификација) и
    - посебни знаења и способности (компјутерски способности, знаење на странски јазици и други вештини);
  + шифра и опис на занимање;
  + работно време на работникот (полно работно време или скратено);
  + стаж на осигурување до стапувањето на работа кај работодавачот;
  + траење на работниот однос:
    - на неопределено време и
    - на определено време;
  + број на трансакциска сметка;
  + износ на плата;
  + податоци за дисциплински постапки и изречени парични казни;
  + дали е трудов инвалид (здравствени податоци);
  + датум на засновање на работниот однос;
  + датум на престанок на работниот однос;
  + основа за престанок на работниот однос.

# Цели на обработка на личните податоци на вработените на ГАРДЕН ИНН МЕДИКАЛ

Дополнително, ГАРДЕН ИНН МЕДИКАЛ ги обработува личните податоци на вработените на ГАРДЕН ИНН МЕДИКАЛ и за потребите на легитимниот интерес на ГАРДЕН ИНН МЕДИКАЛ, во следните ситуации:

* + Носење одлука за внатрешно распоредување по сектори, унапредувања, итн...;
  + Донесување на одлуки за платата и други бенефиции;
  + Обезбедување на договорни бенефиции за вработените;
  + Одржување на сеопфатна, ажурирана евиденција за вработените на ГАРДЕН ИНН МЕДИКАЛ, со цел да се осигури, меѓу другото, воспоставување на ефикасна коресподенција и одржување на соодветни точки за контакт во случај на некоја итност;
  + Ефикасно следење на работењето и ефикасност и преземање соодветни активности, доклку се појави таква потреба;
  + Проценка за потребите за обуки;
  + Ефективно управување за боледувања и одмори на вработените;
  + Управување со системот за законско отсуство од работа и плата, како што се породилно отсуство, неплатен одмор, и слично;
  + Деловно планирање и реструктуирање;
  + Справување со правни постапки против ГАРДЕН ИНН МЕДИКАЛ;
  + Спречување на измами;

Врз основа на законските прописи за заштита на личните податоци, ГАРДЕН ИНН МЕДИКАЛ не е обврзана да обезбеди посебна согласност за обработка на посебните категории на лични податоци со цел да ги спроведе своите законски обврски коишто произлегуваат од прописите за работни односи, социјално и здравствено осигурување. Во зависност од целта на обработка, можно е во одредени ситуации да побараме согласност за обработка на посебни категории на лични податоци. Во тој случај, вработените се целосно запознаени со причините за обработката.

# Безбедност на обработка на лични податоци

ГАРДЕН ИНН МЕДИКАЛ ги презема потребните технички и организациски мерки со цел да осигура дека личните податоци на вработените се заштитени од случајно губење или откривање, уништување или злоупотреба.

# Време на чување на лични податоци

Во согласност со начелата за заштита на личните податоци, ГАРДЕН ИНН МЕДИКАЛ ги обработува личните податоци само онолку колку е потребно за исполнување на целите на обработката. Во текот на времетраењето на вработувањето, личните податоци на вработените се водат во евиденцијата на вработени, а по престанокот на работниот однос, во согласност со Законот за архивски материјал, Политиката за чување и уништување на документи и електронски записи и Законот за евиденции од областа на трудот се чуваат најмалку 45 години.

Сите податоци поврзани со вработените се чуваат согласно барањата на Законот за работни односи и Законот за архивско работење, односно во временски рок од 45 години.

Сите извештаи за вработени како што се дисциплински и истраги се чуваат 3 години по завршување на работниот однос.

Податоците на пациентите се чуваат 10 години.

Поплаките кои ги даваат корисниците се чуваат 3 години.

# Автоматско донесување на поединечни одлуки

ГАРДЕН ИНН МЕДИКАЛ не ги обработува личните податоци на вработените на ГАРДЕН ИНН МЕДИКАЛ за носење автоматски одлуки поврзани со вработените.

# АНЕКС број 2: Политика за приватност на личните податоци на кандидатите за вработување во ГАРДЕН ИНН МЕДИКАЛ

Оваа Политика се однесува на кандидатите за вработување во ГАРДЕН ИНН МЕДИКАЛ (во понатамошниот текст: “кандидати”). Оваа Политика ги утврдува видовите на податоци што ги чува ГАРДЕН ИНН МЕДИКАЛ за кандидатите за вработувањe, целите на обработка на нивните лични податоци, времето на чување на истите, итн..

# Категории на лични податоци на кандидатите за вработување во ГАРДЕН ИНН МЕДИКАЛ што ГАРДЕН ИНН МЕДИКАЛ ги обработува

ГАРДЕН ИНН МЕДИКАЛ може да ги обработува следните лични податоци на кандидати за работа:

* Име и презиме, адреса, датум на раѓање, телефонски број;
* Слика и тоа единствено со изречна согласност од кандидатот, дадена во согласност со Законот за заштита на личните податоци;
* пол;
* информации вклучени во CV-то, вклучвајќи степен на образование и историја на вработување;
* документација за потврдување на правото кандидатот да работи во Република Северна Македонија;
* возачка дозвола (за одредени работни позиции).

# Цели на обработка на личните податоци на кандидатите за вработување во ГАРДЕН ИНН МЕДИКАЛ

ГАРДЕН ИНН МЕДИКАЛ има легитимен интерес да ги обработува личните податоци на кандидатите за вработување заради следниве цели:

* + Носење одлука кому да му се понуди вработување од кандидатите пријавени за работното место, внатрешно распоредување по сектори, унапредувња и слично;
  + Донесување на одлуки за платата и други бенефиции;
  + Проценка за потребите за обуки.

Доколку апликацијата не е успешна и на кандидатот не му е понудено работното место, личните податоци нема да бидат употребени за било каква друга причина. Истите ќе бидат уништени од базата на податоци на ГАРДЕН ИНН МЕДИКАЛ. При горниот случај, ГАРДЕН ИНН МЕДИКАЛ може да побара согласност од кандидатот за да ги зачува неговите лични податоци во базата на податоци на потенцијални кандидати за вработување, во случај да се појават соодветни слободни работни места во организацијата за кои смета дека би сакале да аплицираат во рок од 1 година максимум.

# Корисници и пренос на Вашите лични податоци

Како кандидат за вработување во ГАРДЕН ИНН МЕДИКАЛ, ГАРДЕН ИНН МЕДИКАЛ ги открива личните податоци на раководителот на Секторот во ГАРДЕН ИНН МЕДИКАЛ за работното место за коешто аплицирал кандидатот, како и на останатите вработени лица во ГАРДЕН ИНН МЕДИКАЛ задолжени за интервјуирање и селекција на кандидати. Во однос на остантите можни корисници на личните податоци на кандидатот како и за преносот на личните податоци, важат одредбите за пренос на личните податоци од Политиката за приватност на ГАРДЕН ИНН МЕДИКАЛ.

# Безбедност на обработка на личните податоци

ГАРДЕН ИНН МЕДИКАЛ ги презема потребните технички и организациски мерки со цел да осигура дека личните податоци се заштитени од случајно губење или откривање, уништување или злоупотреба.

# Време на чување на личните податоци

Во согласност со начелата за заштита на личните податоци, ГАРДЕН ИНН МЕДИКАЛ ги обработува личните податоци само онолку колку е потребно за исполнување на целите на обработката, а истото зависи од тоа дали апликацијата на кандидатот ќе биде успешна или неуспешна.

Доколку апликацијата е неуспешна, и притоа ГАРДЕН ИНН МЕДИКАЛ нема согласност од кандидатот да ги чува неговите лични податоци за идни отворени работни позиции во ГАРДЕН ИНН МЕДИКАЛ, личните податоци ќе ги чува најмногу 60 дена од денот на завршување на изборот за работната позиција.

Доколку ГАРДЕН ИНН МЕДИКАЛ побарала и добила согласност за чување на личните податоци за идни отворени работни позиции во ГАРДЕН ИНН МЕДИКАЛ, податоците ќе ги чува во период од 1 години.

По завршување на овој период ГАРДЕН ИНН МЕДИКАЛ ќе ги уништи личните податоци, освен во случај ако порано кандидатот ја повлекол согласноста.

Доколку апликацијата е успешна, личните податоци ќе бидат пренесени во евиденцијата на вработени на ГАРДЕН ИНН МЕДИКАЛ.

# АНЕКС број 1: Политика за приватност на личните податоци на веб-страната и онлајн сервисите на ГАРДЕН ИНН МЕДИКАЛ

ГАРДЕН ИНН МЕДИКАЛ собира податоци за посетителите на својата веб – страница достапна на следниот линк: <https://gardeninnmedical.mk/> .

*Веб-страницата може да вклучува линкови до други веб-страници кои се под одговорност на трети лица (физички или правни лица). Во никој случај ГАРДЕН ИНН МЕДИКАЛ не е одговорна за мерките за заштита и управување со личните податоци во однос на гореспоменатите веб- страници на трети лица.*

Личните податоци кои се собираат преку веб-страната на ГАРДЕН ИНН МЕДИКАЛ се потребни во моментот кога корисникот ќе ја побара услугата или посети страницата. ГАРДЕН ИНН МЕДИКАЛ може да ги обработи сите или дел од дадените лични податоци од корисниците со цел да ја обезбеди услугата како и за статистички/аналитички цели со цел подобрување на услугите и корисничкото искуство.

Поконкретно, ГАРДЕН ИНН МЕДИКАЛ ги собира следните податоци:

# Идентификациски податоци што не се лични

ГАРДЕН ИНН МЕДИКАЛ може да собира и идентификациски податоци за корисниците што не се лични, секогаш кога ја посетуваат веб – страницата или онлајн сервисите на ГАРДЕН ИНН МЕДИКАЛ. Идентификациските податоци што не се лични може да вклучуваат:

* Data tracking, односно името на пребарувачот на интернет, типот на компјутерот, како и технички информации за конекцијата што ја користи корисникот при посета на веб - страницата, како што се оперативен систем и испорачувачот на интернет - услугата и слични информации,
* Времетраење на посета како и времетраење на одреден проблем кој настанал при користењето на веб-страницата или онлајн сервисите,
* Псевдоминизиран ID (единствен идентификациски број) кој се чува со цел да се идентификува корисникот кога повторно ја посетува веб-страницата,
* Маркетинг податоци, односно податоци кои укажуваат на ГАРДЕН ИНН МЕДИКАЛ кои реклами и промоции ги прегледал корисникот и сл.,
* Локациски информации, односно податоци за локацијата од каде е отворена веб- страницата или е пристапено кон онлајн сервисите.

Сите овие информации се собираат со цел да се креира псевдоаномизиран профил на корисник. На овој начин се заштитуваат личните податоци на корисникот.

# “Колачиња (анг.: Cookies)”

Веб - страницата на ГАРДЕН ИНН МЕДИКАЛ може да користи „колачиња” со цел да се подобри корисничкото искуство, да се подобри пристапот до одредени услуги на ГАРДЕН ИНН МЕДИКАЛ, да се идентификуваат најчесто посетуваните области како и да се процени ефективноста на на веб – страницата, **но притоа не се обработуваат личните податоци на корисникот**. „Колачињата“ се мали текстуални (text) фајлови кои се испраќаат до компјутерот на корисникот со цел да се обезбеди техничка функционалност на веб-страницата и да се персонализира корисничкото искуство (пр. „колаче“ кое ги памти преференциите на корисникот при следна посета на веб-страницата).

ГАРДЕН ИНН МЕДИКАЛ може да користи „колачиња“ кои спаѓаат во четири категории:

* + **Строго неопходни колачиња**. Овие колачиња се секогаш активни поради функционалноста на веб-страницата.
  + **Аналитички колачиња**. Податоците кои се обработуваат со овие колачиња се поврзани со начинот на кој се користи веб-страницата од страна на корисниците (од каде доаѓа посетителот, кои страници ги посетува, и сл.). Овие податоци не се користат за маркетинг или други цели освен за подобрување на корисничкото искуство на посетителот.
  + **Маркетинг колачиња**. ГАРДЕН ИНН МЕДИКАЛ не користи „колачиња“ кои собираат податоци кои потоа се обработуваат за маркетинг цели. Истовремено, има воспоставено колаче од Google AdSense (трета страна) за нивни маркетинг цели (таргетирање на посетителите додека посетуваат различни веб-страници). Истите се користат согласно Политиката за приватност на Google.
  + **Колачињата од трети страни.** Колачиња од трети страни овозможуваат различни функционалности на нашиот сајт како (рекламирање, фукнции на социјални медиуми, аналитики). Овие колачиња не се во сопственост на ГАРДЕН ИНН МЕДИКАЛ и ГАРДЕН ИНН МЕДИКАЛ нема контрола врз нив и како тоа ке бидат истите искористени.

За целосна транаспарентност, ве молиме прочитајте ја нашата Политика за колачиња која е достапна на нашта веб страна.

При првата посета на веб-страницата на ГАРДЕН ИНН МЕДИКАЛ посетителот добива информација за политиката на „колачиња“ на ГАРДЕН ИНН МЕДИКАЛ и дава согласност за користење на истите. Во таа насока, напоменуваме дека „колачињата” коишто се неопходни од технички аспект со цел корисниците да ја користат веб – страницата на ГАРДЕН ИНН МЕДИКАЛ не е можно да се исклучат. Во однос на останатите видови “колачиња”, коишто не се неопходни за општата функционалност на веб – страницата, предвидена е можност да ги одбиете или да се согласите да ги прифатите. Корисниците може во секој момент да ги изменат преференциите.

Дополнително, користењето на веб-страницата на ГАРДЕН ИНН МЕДИКАЛ **не е** условена од прифаќањето на колачињата иако на тој начин одредени процеси може да не бидат технички оптимизирани за корисничкото искуство на посетителот.

# ЦЕЛИ НА ОБРАБОТКА НА ЛИЧНИТЕ ПОДАТОЦИ

* За подобрување на функционалноста на веб-страницата и онлајн сервисите

ГАРДЕН ИНН МЕДИКАЛ постојано се стреми да ја подобри понудата на својата веб – страница и онлајн сервиси базирано на повратните информациите што ги добиваме од корисниците.

* За подобрување на услугите на ГАРДЕН ИНН МЕДИКАЛ кон пациентите

Личните податоци помагаат поефикасно да одговориме на барањата на корисниците за дадени услуги или поддршка што им е потребна (пр. процесирање на трансакции, верификација на идентитет, спречување измами, аналитика, итн.).

# БЕЗБЕДНОСТ НА ЛИЧНИТЕ ПОДАТОЦИ

ГАРДЕН ИНН МЕДИКАЛ применува сигурносни мерки при прибирање, чување и процесирање на информациите заради заштита од неавторизиран пристап, промена, откривање или уништување на личните податоци, како и податоци што не се лични, а се складирани на веб – страницата или онлајн сервисите на ГАРДЕН ИНН МЕДИКАЛ.

# ВЕБ-СТРАНИЦИ НА ТРЕТИ ЛИЦА

Корисниците може да најдат реклами или друга содржина на веб – страницата на ГАРДЕН ИНН МЕДИКАЛ, кои водат кон други страници и сервиси на наши партнери, снабдувачи, рекламни фирми, спонзори, и други трети лица. ГАРДЕН ИНН МЕДИКАЛ не ја контролира содржината или врските што се присутни на тие страници и не е одговорна за постапките на вработените од страниците што се поврзани кон или од веб – страницата на ГАРДЕН ИНН МЕДИКАЛ. Дополнително, наведените страници или сервиси, вклучувајќи ги содржината и врските, може постојано да се менуваат. Наведените страници или сервиси може да имаат сопствена Политика за приватност на личните податоци на нивните веб- страници и посебна Политика за односи со клиенти. Пребарувањето и интеракцијата со било која друга страница, вклучувајќи ги и страниците што имаат врски кон веб – страницата на ГАРДЕН ИНН МЕДИКАЛ е предмет на конкретните правила и политика на односните страници.

# ПРОМЕНИ ВО ПОЛИТИКАТА ЗА ПРИВАТНОСТ НА ЛИЧНИТЕ ПОДАТОЦИ

ГАРДЕН ИНН МЕДИКАЛ има воспоставено дополнителна Политика на колачиња која ги објаснува деталите за колачињата кои се користат на страната. Политиката можете да ја најдете на нашата веб страница.